Armudu zeytun
Armudu zeytun - Azərbaycanın yerli zeytun sortlarından biri. Ağacı iridir. Hündürlüyü 7,0 m-ə çatır. Çətirin diametri 7,5 m-dir. Dağınıq çətirə malikdir. Budaqları bir qədər yuxarı qalxmış vəziyyətdədir. Yarpaqları tünd yaşıl rəngdədir. Yaıpağm orta ölçüsü (sm); saplağm uzunluğu 0,6; eni 1,1. Meyvələri tünd bənövşəyi rənglidir. Uzunsov-oval formalıdır, qeyri-simmetrikdir. Budaqda tək-tək, nadir halda iki-iki yerləşir. Meyvənin ləti qalm olub, qalmlığı 1,7 sm-dir. Lət meyvənin 77,6 %-ni təşkil edir. Tam yetişmə zamanı yağlılıq 67,2 - 68,4 % təşkil edir. Meyvənin uzunluğu 2,8 sm, diametri 2,0 sm, çəkisi 5,1 q-dır. Çəyirdəyi iridir, uzunsovoval formalıdır. Çəkisi 1,1 q-dır. İyunun birinci yansmda çiçəkləyir. Məhsuldarlıq 20 kq-dır. Xüsusiyyəti: konservləsdirmə üçün əhəmiyyətlidir, orta yetişəndir, şaxtaya davamlıdır